**КЛИНИЧКИ ЦЕНТАР ВОЈВОДИНЕ**

**Ул. Хајдук Вељкова бр. 1**

**Нови Сад**

**КОНКУРСНА ДОКУМЕНТАЦИЈА**

**ОТВОРЕНИ ПОСТУПАК**

**БРОЈ 150-13-О**

**Превођење дизел ел. агрегата МТУ**

**у припадајућу ел. инсталацију за аутоматско стартовање**

У Новом Саду, 2013. године

# САДРЖАЈ

[1. ОПШТИ ПОДАЦИ О НАБАВЦИ 3](#_Toc366238975)

[2. ПОДАЦИ О ПРЕДМЕТУ ЈАВНЕ НАБАВКЕ 3](#_Toc366238976)

[3. ТЕХНИЧКЕ КАРАКТЕРИСТИКЕ (СПЕЦИФИКАЦИЈА), КОЛИЧИНA И 4](#_Toc366238977)

[4. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. 6](#_Toc366238978)

[5. УПУТСТВО ПОНУЂАЧИМА КАКО ДА САЧИНЕ ПОНУДУ 11](#_Toc366238979)

[6. МОДЕЛ УГОВОРА 19](#_Toc366238980)

[7. ОБРАЗАЦ СТРУКТУРЕ ПОНУЂЕНЕ ЦЕНЕ 22](#_Toc366238982)

[8. ОБРАЗАЦ ТРОШКОВА ПРИПРЕМЕ ПОНУДЕ 23](#_Toc366238983)

[9. ИЗЈАВА О НЕЗАВИСНОЈ ПОНУДИ 24](#_Toc366238984)

[10. ОБРАЗАЦ ИЗЈАВЕ О ПОШТОВАЊУ ОБАВЕЗА 25](#_Toc366238985)

[11. ОБРАЗАЦ ПОНУДЕ 26](#_Toc366238986)

[12. ОПШТИ ПОДАЦИ О ПОНУЂАЧУ ИЗ ГРУПЕ ПОНУЂАЧА 28](#_Toc366238987)

[13. ОПШТИ ПОДАЦИ О ПОДИЗВОЂАЧИМА 29](#_Toc366238988)

[14. ПРИЛОЗИ 30](#_Toc366238989)

# ОПШТИ ПОДАЦИ О НАБАВЦИ

|  |  |
| --- | --- |
| Наручилац | КЛИНИЧКИ ЦЕНТАР ВОЈВОДИНЕ, ул. Хајдук Вељкова бр.1, Нови Сад, (www.kcv.rs). |
| Врста поступка | Отворени поступак |
| Предмет јавне набавке | Добра са услугом која је везана за предмет јавне набавке |
| Поступак се спроводи ради закључења | Уговора о јавној набавци |
| **Напомена**: * У питању је резервисана јавна набавка
* Спроводи се електронска лицитација
 | НЕНЕ |
| Контакт (лице или служба) | Служба за немедицинске јавне набавке |
| Телефон (или други контакт) | 021/487-22-27 |

# ПОДАЦИ О ПРЕДМЕТУ ЈАВНЕ НАБАВКЕ

|  |  |
| --- | --- |
| Опис предмета набавке | Превођење дизел ел. агрегата МТУ у припадајућу ел. инсталацију за аутоматско стартовање  |
| Назив | 150-13-O - Превођење дизел ел. агрегата МТУ у припадајућу ел. инсталацију за аутоматско стартовање |
| Ознака из општег речника набавке | 14212200 Агрегати |

1. ТЕХНИЧКЕ КАРАКТЕРИСТИКЕ (СПЕЦИФИКАЦИЈА), КОЛИЧИНA И **ОПИС УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК И МЕСТО ИЗВРШЕЊА**

Дизел ел. агрегат МТУ Уљаник 560 kVA контејнер, власништво је *Дирекције за робне резерве* и смештен је поред ТС 10/0,4/ kV/kV, Клиничка болница (приложен цртеж 1 - поглавље 14. ПРИЛОЗИ).

Тренутно је агрегат у ручном режиму рада (цртеж 2 - поглавље 14. ПРИЛОЗИ) и приликом нестанка мрежног напона врши се ручна манипулација за правилно стартовање агрегата.

Због потреба клиника КЦВ-a, ручно стартовање треба прерадити у аутоматско на следећи начин:

1. Управљачки орман ATS био би уграђен у просторију енергетског развода ТС Клиничка болница (цртеж 1 - поглавље 14. ПРИЛОЗИ). Постојећа аутоматика агрегата била би одспојена и остала би у контејнеру, за случај да се агрегат мора вратити у *Дирекцију за робне резерве* у првобитном стању. Садашња инсталација за ручну манипулацију и ручно стартовање агрегата остаје у виђеном стању и не дира се, осим ако је потребна евентуална деконекција.
2. Конфигурација управљачког ормана са микропроцесорском контролном јединицом аутоматског и ручног режима рада, мрежном и генераторском склопком 1000А, GSM дојавом статуса и управљања и енергетским и сигналним кабловима ормана и агрегата је у зависности од типских елемената којима понуђач располаже.
3. Не инсистира се на врсти микропроцесора и других елемената већ на функцији а то је:
* Аутоматско стартовање 10-15 секунди по нестанку мрежног напона
* По доласку мрежног напона аутоматско пребацивање на напон мреже за 2-3 минута.
* У случају отказа аутоматике могућност ручне манипулације и стартовања агрегата.
* Сервисно стартовање агрегата за контролу агрегата без ремећења постојећег мрежног напајања.
* GSM дојава има следеће могућности:
* Дојава нестанка мрежног напона
* Агрегат стартовао и агрегат напаја
* Појава мрежног напона
* Мрежа напаја
* Мотор стао нема аларма
* Аларми: агрегат није успео да стартује, притисак уља снижен-висок, температура снижена, повећана, аларм, висока
* Ниво горива сигнализација, на промену нивоа већа од 5%, упозорење за низак ниво 20% од укупне количине, аларм пред гашење агрегата за ниво горива мањи од 10%
* Провера радних стања и управљање SMS-ом, напон генератора, струја генератора, стања склопки, даљински ресет, напон мреже
1. Довод генераторског напона од агрегата до управљачког ормана агрегата (ATS) извести одговарајућим кабловима (склопка 1000А) потребне дужине.
2. Мрежно напајање растављач-управљачки орман и вод управљачки орман – потрошачке шине такође спојити одговарајућим кабловима. По избору понуђача Cu или Al.
3. Ако је управљачки орман типски па не садржи неке од следећих елемената ти недостајући елементи морају се доградити а то су:
* Управљачки самостојећи орман довољних габарита 1 ком
* Микропроцесорска управљачка јединица агрегата 1 ком
* Мрежна склопка 1000А 1 ком
* Генераторска склопка 1000А 1 ком
* GSM модем 1 ком
* Контактор алнасера 1 ком
* Контактор стоп магнета 1 ком
* Регулисани пуњач 24V 1 ком
* Ножасти осигурачи NVT 1000/1000 6 ком
1. Припадајући остали прибор, енергетских и сигналних каблова потребне дужине и пресека по избору понуђача за потребе остваривања задатих функција.
2. Уграђеном опремом у управљачки орман (ATS) омогућити мерење напона, струје, фреквенције и фактора снаге на свакој фази мрежног и агрегатског напона.
3. Ради потпуне и јасне контроле да ли је понуђач одговорио на све захтеве наручиоца, сваки понуђач је у обавези да да шему везе између агрегата, NN развода и управљачког ормана (ATS) као и шему самог управљачког ормана (ATS).

**Пре давања понуде, пожељно је да понуђач обиђе објекат и узме потребне податке ради давања коректне понуде. За било какву нејасноћу или некоректност у понуди, произашлу из необиласка објекта и необавештености понуђача, одговорност сноси понуђач.**

Контакт особе: дипл. инж. Радисав Лукић и дипл.инж. Драган Малиновић.

Контакт телефон: 021-529-449, радним даном 10-12h.

Наручилац захтева да рок завршетка услуге буде највише 25 дана од дана уплате аванса.

Наручилац захтева да гаранција на извршене услуге и опрему буде најмање 24 месеца од момента завршетка услуге. Потребно одржавање у гарантном року улази у цену понуде.

**Део услуге, који захтева искључење напајања потрошача, у договору са Наручиоцем, може се радити само у дане викенда, суботом и недељом. Прекид напајања може трајати макс. 3 пута по маx 2,5h и сваки прекид мора се најавити 7 дана раније у писaној форми Наручиоцу на одобрење.**

Посао се сматра завршеним потписивањем записника о извршеној услузи, од стране Понуђача и Наручиоца.

1. УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. **ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА**

Испуњеност обавезних услова за учешће у поступку јавне набавке, правно лице, физичко лице и предузетник као понуђач, или подносилац пријаве, доказује достављањем следећих доказа:

|  |  |  |  |
| --- | --- | --- | --- |
| Бр. | УСЛОВИ | ДОКАЗИ |  |
| **ОБАВЕЗНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 75. ЗАКОНА** |
| 1. | Понуђач је регистрован код надлежног органа, односно уписан у одговарајући регистар. | Извод из регистра Агенције за привредне регистре, односно извод из регистра надлежног Привредног суда. |  |
| 2. | Понуђач и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре. | Доказ за **правно лице:** 1. Извод из казнене евиденције, односно уверењe основног суда на чијем подручју се налази седиште домаћег правног лица, односно седиште представништва или огранка страног правног лица, којим се потврђује да правно лице није осуђивано за кривична дела против привреде, кривична дела против животне средине, кривично дело примања или давања мита, кривично дело преваре;
2. Извод из казнене евиденције Посебног одељења за организовани криминал Вишег суда у Београду, којим се потврђује да правно лице није осуђивано за неко од кривичних дела организованог криминала;
3. Извод из казнене евиденције, односно уверење надлежне полицијске управе МУП-а, којим се потврђује да законски заступник понуђача није осуђиван за кривична дела против привреде, кривична дела против животне средине, кривично дело примања или давања мита, кривично дело преваре и неко од кривичних дела организованог криминала (захтев се може поднети према месту рођења или према месту пребивалишта законског заступника). Уколико понуђач има више законских заступника дужан је да достави доказ за сваког од њих.

Доказ за **предузетнике:**-Извод из казнене евиденције надлежне Полицијске управе МУП да није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против заштите животне средине, кривично дело примања или давања мита, кривично дело преваре (захтев се може поднети према месту рођења или према месту пребивалишта).Доказ за **физичка лица:**-Извод из казнене евиденције надлежне Полицијске управе МУП да није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против заштите животне средине, кривично дело примања или давања мита, кривично дело преваре(захтев се може поднети према месту рођења или према месту пребивалишта). |  |
| 3. | Понуђачу није изречена мера забране обављања делатности, која је на снази у време објављивања односно слања позива за подношење понуда. | Доказ за **правно лице**: -Потврде привредног и прекршајног суда да му није изречена мера забране обављања делатности, или потврдe Агенције за привредне регистре да код овог органа није регистровано да му је као привредном друштву изречена мера забране обављања делатности, која је на снази у време објаве позива за подношење понуда;Доказ за **предузетника**: -Потврда прекршајног суда да му није изречена мера забране обављања делатности или потврдe Агенције за привредне регистре да код овог органа није регистровано да му је као привредном субјекту изречена мера забране обављања делатности која је на снази у време објаве позива за подношење понуда; Доказ за **физичка лица:**-Потврда прекршајног суда да му није изречена мера забране обављања одређених послова. |  |
| 4. | Понуђач је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији. | Доказ за **правно лице / предузетнике / физичка лица:**Уверења Пореске управе Министарства финансија и привреде да је измирио доспеле порезе и доприносе, и уверења надлежне локалне самоуправе да је измирио обавезе по основу изворних локалних јавних прихода, или потврду Агенције за приватизацију да се понуђач налази у поступку приватизације, не старија од два месеца пре отварања понуде**.** **Овај доказ достављају сви понуђачи било да су правна лица или предузетници.** |  |
| 5. | Понуђач има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом. | Доказ за **правно лице / предузетнике / физичка лица:**важећа дозвола за обављање одговарајуће делатности, издате од стране надлежног органа, ако је таква дозвола предвиђена посебним прописом. |  |
| **ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА** |
| 6. | Да понуђач располаже неопходним финансијским и пословним капацитетом, тј. да нема ни један дан неликвидности у периоду од шест месеци пре објављивања позива, односно од дана 06.03.2013. до 06.09.2013. године и да је остварио најмање 1.000.000,00 дин. прихода у последње две године. | **Доказ за правно лице/предузетника/физичко лице:**Потврда НБС о броју дана неликвидности за период од 06.03.2013. до 06.09.2013. године. Потврду издаје: Народна банка Србије, Дирекција за регистре и принудну наплату, Одељење за принудну наплату, Одсек за пријем основа и налога принудне наплате, Крагујевац. Потврда се може наручити електронски, слањем захтева са потребним подацима о фирми и исказом која се потврда жели).Извештај о бонитету НБС (или АПР) или понуђачеви биланси стања и биланси успеха, или изводи из тих биланса, за претходне две обрачунске године (2011. и 2012.год.). Потенцијални понуђачи којима још није завршен Извештај о бонитету за 2012. годину, морају доставити фотокопије биланса стања и биланса успеха за ту годину. |
| 7. | Понуђач располаже довољним кадровским капацитетом- понуђач мора да има минимум једно лице запослено на пословима који су у непосредној вези са предметом јавне набавке које ће бити одговорно за извршење уговора. | Изјава понуђача о кључном техничком особљу и другим експертима који раде за понуђача, који ће бити одговорни за извршење уговора. |

* Докази из тачака 2. и 4. не могу бити старији од два месеца пре отварања понуда.
* Доказ из тачке 3. мора бити издат након објављивања позива за подношење понуда, односно слања позива за подношење понуда.
* **Уколико понуду подноси група понуђача** понуђач је дужан да за сваког члана групе достави наведене доказе да испуњава услове из члана 75. став 1. тач. 1) до 4), а доказ из члана 75. став 1. тач. 5) Закона, дужан је да достави понуђач из групе понуђача којем је поверено извршење дела набавке за који је неопходна испуњеност тог услова.

**Додатне услове група понуђача испуњава заједно.**

* **Уколико понуђач подноси понуду са подизвођачем**, понуђач је дужан да за подизвођача достави доказе да испуњава услове из члана 75. став 1. тач. 1) до 4) Закона, а доказ из члана 75. став 1. тач. 5) Закона, за део набавке који ће понуђач извршити преко подизвођача.
* Наведене доказе о испуњености услова понуђач може доставити у виду неоверених копија, а наручилац може пре доношења одлуке о додели уговора да тражи од понуђача, чија је понуда на основу извештаја за јавну набавку оцењена као најповољнија, да достави на увид оригинал или оверену копију свих или појединих доказа.
* Ако понуђач у остављеном, примереном року који не може бити краћи од пет дана, не достави на увид оригинал или оверену копију тражених доказа, наручилац ће његову понуду одбити као неприхватљиву.
* Понуђачи који су регистровани у регистру који води Агенција за привредне регистре не морају да доставе доказ из чл. 75. ст. 1. тач. 1) Извод из регистра Агенције за привредне регистре, који је јавно доступан на интернет страници Агенције за привредне регистре.
* Наручилац неће одбити понуду као неприхватљиву, уколико не садржи доказ одређен конкурсном документацијом, ако понуђач наведе у понуди интернет страницу на којој су подаци који су тражени у оквиру услова јавно доступни.
* Уколико је доказ о испуњености услова електронски документ, понуђач доставља копију електронског документа у писаном облику, у складу са законом којим се уређује електронски документ, осим уколико подноси електронску понуду када се доказ доставља у изворном електронском облику.
* Ако се у држави у којој понуђач има седиште не издају тражени докази, понуђач може, уместо доказа, приложити своју писану изјаву, дату под кривичном и материјалном одговорношћу оверену пред судским или управним органом, јавним бележником или другим надлежним органом те државе.
* Ако понуђач има седиште у другој држави, наручилац може да провери да ли су документи којима понуђач доказује испуњеност тражених услова издати од стране надлежних органа те државе.
* Понуђач је дужан да без одлагања писмено обавести наручиоца о било којој промени у вези са испуњеношћу услова из поступка јавне набавке, која наступи до доношења одлуке, односно закључења уговора, односно током важења уговора о јавној набавци и да је документује на прописани начин.

# УПУТСТВО ПОНУЂАЧИМА КАКО ДА САЧИНЕ ПОНУДУ

1. ***ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА***

Понуда се саставља на српском језику, ћириличним или латиничним писмом.

***2. НАЧИН НА КОЈИ ПОНУДА МОРА ДА БУДЕ САЧИЊЕНА***

Понуда се попуњава помоћу писаће машине, рачунара или хемијске оловке (штампаним словима, на обрацима који су саставни део конкурсне документације).

Понуђач понуду подноси у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Понуду доставити непосредно или путем поште на адресу: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра Војводине, са назнаком да је реч о понуди, уз обавезно **навођење предмета набавке и редног броја** набавке (подаци дати у поглављу 1. конкурсне документације).

На полеђини понуде обавезно ставити назнаку **„НЕ ОТВАРАТИ”.**

**Понуда се сматра благовременом уколико је примљена од стране наручиоца до датума (дана) и часа назначеног у Позиву за подношење понуда*.***

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручулац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

***3. ПАРТИЈЕ***

Предмет јавне набавке није обликован по партијама.

***4. ПОНУДА СА ВАРИЈАНТАМА***

Подношење понуде са варијантама није дозвољено.

***5. НАЧИН ИЗМЕНЕ, ДОПУНЕ И ОПОЗИВА ПОНУДЕ***

У року за подношење понуде понуђач може да измени, допуни или опозове своју понуду на начин који је одређен за подношење понуде.

Понуђач је дужан да јасно назначи који део понуде мења односно која документа накнадно доставља.

Писано обавештење о измени, допуни или опозиву понуде понуђач доставља непосредно или путем поште на адресу: Клинички центар Војводине, 21000 Нови Сад, Хајдук Вељкова број 1, искључиво преко писарнице Клиничког центра Војводине, са назнаком да је реч о измени, допуни или опозиву понуде, уз обавезно навођење предмета набавке и редног броја набавке (подаци дати у поглављу 1. конкурсне документације).

На полеђини коверте или на кутији навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

По истеку рока за подношење понуда понуђач не може да повуче нити да мења своју понуду.

***6. УЧЕСТВОВАЊЕ У ЗАЈЕДНИЧКОЈ ПОНУДИ ИЛИ КАО ПОДИЗВОЂАЧ***

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

У Обрасцу понуде, понуђач наводи на који начин подноси понуду, односно да ли подноси понуду самостално, или као заједничку понуду, или подноси понуду са подизвођачем.

***7. ПОНУДА СА ПОДИЗВОЂАЧЕМ***

Уколико понуђач подноси понуду са подизвођачем дужан је да у Обрасцу понуде наведе да понуду подноси са подизвођачем, проценат укупне вредности набавке који ће поверити подизвођачу, а који не може бити већи од 50%, као и део предмета набавке који ће извршити преко подизвођача.

Понуђач у Обрасцу понуденаводи назив и седиште подизвођача, уколико ће делимично извршење набавке поверити подизвођачу.

Уколико уговор о јавној набавци буде закључен између наручиоца и понуђача који подноси понуду са подизвођачем, тај подизвођач ће бити наведен и у уговору о јавној набавци.

Понуђач је дужан да за подизвођаче достави доказе о испуњености услова који су наведени у поглављу 5. конкурсне документације, у складу са Упутством како се доказује испуњеност услова.

Понуђач је дужан да наручиоцу, на његов захтев, омогући приступ код подизвођача, ради утврђивања испуњености тражених услова.

Понуђач у потпуности одговара наручиоцу за извршење обавеза из поступка јавне набавке, односно извршење уговорних обавеза, без обзира на број подизвођача.

Наручилац не дозвољава пренос доспелих потраживања директно подизвођачу у смислу члана 80. став 9. Закона о јавним набавкама.

***8. ЗАЈЕДНИЧКА ПОНУДА***

Понуду може поднети група понуђача.

Уколико понуду подноси група понуђача, саставни део заједничке понуде мора бити споразум којим се понуђачи из групе међусобно и према наручиоцу обавезују на извршење јавне набавке, а који обавезно садржи податке из члана 81. ст. 4. тач. 1) до 6) Закона и то податке о:

* члану групе који ће бити носилац посла, односно који ће поднети понуду и који ће заступати групу понуђача пред наручиоцем,
* понуђачу који ће у име групе понуђача потписати уговор,
* понуђачу који ће у име групе понуђача дати средство обезбеђења,
* понуђачу који ће издати рачун,
* рачуну на који ће бити извршено плаћање,
* обавезама сваког од понуђача из групе понуђача за извршење уговора.

Група понуђача је дужна да достави све доказе о испуњености услова који су наведени у поглављу 5. конкурсне документације, у складу са Упутством како се доказује испуњеност услова.

Понуђачи из групе понуђача одговарају неограничено солидарно према наручиоцу.

Задруга може поднети понуду самостално, у своје име, а за рачун задругара или заједничку понуду у име задругара.

Ако задруга подноси понуду у своје име за обавезе из поступка јавне набавке и уговора о јавној набавци одговара задруга и задругари у складу са законом.

Ако задруга подноси заједничку понуду у име задругара за обавезе из поступка јавне набавке и уговора о јавној набавци неограничено солидарно одговарају задругари.

***9. НАЧИН И УСЛОВИ ПЛАЋАЊА, ГАРАНТНИ РОК, КАО И ДРУГЕ ОКОЛНОСТИ ОД КОЈИХ ЗАВИСИ ПРИХВАТЉИВОСТ ПОНУДЕ***

***9.1.* Захтеви у погледу начина, рока и услова плаћања*.***

Понуђачу је дозвољено да захтева аванс у износу од максимално 30% од укупне вредности понуде. Наручилац ће преостали износ исплатити по завршетку услуге и испостављеном рачуну у 2 једнаке месечне рате. Плаћање се врши уплатом на рачун понуђача.

**9.2. Захтеви у погледу гарантног рока**

Наручилац захтева да гаранција на извршене услуге и опрему буде најмање 24 месеца од момента завршетка услуге.

***9.3.* Захтев у погледу рока (испоруке добара, извршења услуге, извођења радова)**

Наручилац захтева да рок завршетка услуге буде највише 25 дана од дана уплате аванса.

**9.4. Захтев у погледу рока важења понуде**

Рок важења понуде не може бити краћи од 60 дана од дана отварања понуда.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде на може мењати понуду.

**9.5. Други захтеви**

Ради потпуне и јасне контроле да ли је понуђач одговорио на све захтеве наручиоца, сваки понуђач је у обавези да да шему везе између агрегата, NN развода и управљачког ормана (ATS) као и шему самог управљачког ормана (ATS).

***10. ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ***

Цена мора бити исказана у динарима, са и без пореза на додату вредност, са урачунатим свим трошковима које понуђач има у реализацији предметне јавне набавке, с тим да ће се за оцену понуде узимати у обзир цена без пореза на додату вредност.

У цену је урачуната цена предмета јавне набавке, испорука, монтажа и остали повезани трошкови.

Цена је фиксна и не може се мењати.

Ако је у понуди исказана неуобичајено ниска цена, наручилац ће поступити у складу са чланом 92. Закона.

Ако понуђена цена укључује увозну царину и друге дажбине, понуђач је дужан да тај део одвојено искаже у динарима.

***11. ПОДАЦИ О ДРЖАВНОМ ОРГАНУ ИЛИ ОРГАНИЗАЦИЈИ, ОДНОСНО ОРГАНУ ИЛИ СЛУЖБИ ТЕРИТОРИЈАЛНЕ АУТОНОМИЈЕ ИЛИ ЛОКАЛНЕ САМОУПРАВЕ ГДЕ СЕ МОГУ БЛАГОВРЕМЕНО ДОБИТИ ИСПРАВНИ ПОДАЦИ О ПОРЕСКИМ ОБАВЕЗАМА, ЗАШТИТИ ЖИВОТНЕ СРЕДИНЕ, ЗАШТИТИ ПРИ ЗАПОШЉАВАЊУ, УСЛОВИМА РАДА И СЛ., А КОЈИ СУ ВЕЗАНИ ЗА ИЗВРШЕЊЕ УГОВОРА О ЈАВНОЈ НАБАВЦИ***

Подаци о пореским обавезама се могу добити у Пореској управи, Министарства финансија и привреде.

Подаци о заштити животне средине се могу добити у Агенцији за заштиту животне средине и у Министарству енергетике, развоја и заштите животне средине.

Подаци о заштити при запошљавању и условима рада се могу добити у Министарству рада, запошљавања и социјалне политике.

***12. ПОДАЦИ О ВРСТИ, САДРЖИНИ, НАЧИНУ ПОДНОШЕЊА, ВИСИНИ И РОКОВИМА ОБЕЗБЕЂЕЊА ИСПУЊЕЊА ОБАВЕЗА ПОНУЂАЧА***

Понуђач који је изабран као најповољнији је дужан да, приликом потписивања уговора, достави:

1. **регистровану бланко меницу и менично овлашћење за повраћај авансног плаћања**, попуњенo на износ у висини траженог аванса, која је наплатива у случајевима предвиђеним конкурсном документацијом, тј. у случају да изабрани понуђач не испуњава своје обавезе из уговора.
2. **регистровану бланко меницу и менично овлашћење за извршење уговорне обавезе**, попуњенo на износ од 10% од укупне вредности понуде без ПДВ-а, која је наплатива у случајевима предвиђеним конкурсном документацијом, тј. у случају да изабрани понуђач не испуњава своје обавезе из уговора.
3. **регистровану бланко меницу и менично овлашћење за отклањање недостатака у гарантном року**, попуњенo на износ од 10% од укупне вредности понуде без ПДВ-а, која је наплатива у случајевима предвиђеним конкурсном документацијом, тј. у случају да изабрани понуђач не испуњава своје обавезе из уговора.

Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом

Понуђач је дужан да достави и **копију извода из Регистра**  **меница и овлашћења** који се налази на интернет страници Народне банке Србије, као доказ да је меница евидентирана и регистрована у Регистру меница и овлашћења, у складу са Законом о платном промету („Сл. лист СРЈ“, бр. 3/2002 и 5/2003 и „Сл. гласник Републике Србије“, бр. 43/2004, 62/2006, 111/2009 и 31/2011) и Одлуком о ближим условима, садржини и начину вођења регистра меница и овлашћења ( „Сл. гласник Републике Србије“, број 56/2011).

Средство обезбеђења траје најмање десет дана дуже од дана истека рока за коначно извршење обавезе понуђача која је предмет обезбеђења (извршење уговорне обавезе, истек гарантног рока и сл.).

Средство обезбеђења не може се вратити понуђачу пре истека рока трајања, осим ако је понуђач у целости испунио своју обезбеђену обавезу.

***13. ЗАШТИТА ПОВЕРЉИВОСТИ ПОДАТАКА КОЈЕ НАРУЧИЛАЦ СТАВЉА ПОНУЂАЧИМА НА РАСПОЛАГАЊЕ, УКЉУЧУЈУЋИ И ЊИХОВЕ ПОДИЗВОЂАЧЕ***

Предметна набавка не садржи поверљиве информације које наручилац ставља на располагање.

**14. ДОДАТНЕ ИНФОРМАЦИЈЕ ИЛИ ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ**

Заинтересовано лице може, у писаном обликутражити од наручиоца додатне информације или појашњења у вези са припремањем понуде, најкасније 5 дана пре истека рока за подношење понуде и то на један од следећих начина:

* поштом, на адресу наручиоца: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра,
* путем факса, на број 021/487-22-44,
* електронском поштом, на адресу: nabavke@kcv.rs, или
* лично, уз писано овлашћење понуђача који је понуду поднео.

Наручилац ће заинтересованом лицу у року од 3 (три) дана од дана пријема захтева за додатним информацијама или појашњењима конкурсне документације, одговор доставити у писаном облику и истовремено ће ту информацију објавити на Порталу јавних набавки и на својој интернет страници.

Ако наручилац измени или допуни конкурсну документацију 8 или мање дана пре истека рока за подношење понуда, дужан је да продужи рок за подношење понуда и објави обавештење о продужењу рока за подношење понуда.

По истеку рока предвиђеног за подношење понуда наручилац не може да мења нити да допуњује конкурсну документацију.

Тражење додатних информација или појашњења у вези са припремањем понуде телефоном није дозвољено.

Комуникација у поступку јавне набавке врши се искључиво на начин одређен чланом 20. Закона.

**15. ДОДАТНА ОБЈАШЊЕЊА ОД ПОНУЂАЧА ПОСЛЕ ОТВАРАЊА ПОНУДА И КОНТРОЛА КОД ПОНУЂАЧА ОДНОСНО ЊЕГОВОГ ПОДИЗВОЂАЧА**

После отварања понуда наручилац може приликом стручне оцене понуда да у писаном облику захтева од понуђача додатна објашњења која ће му помоћи при прегледу, вредновању и упоређивању понуда, а може да врши контролу (увид) код понуђача, односно његовог подизвођача (члан 93. Закона).

Уколико наручилац оцени да су потребна додатна објашњења или је потребно извршити контролу (увид) код понуђача, односно његовог подизвођача, наручилац ће понуђачу оставити примерени рок да поступи по позиву наручиоца, односно да омогући наручиоцу контролу (увид) код понуђача, као и код његовог подизвођача.

Наручилац може уз сагласност понуђача да изврши исправке рачунских грешака уочених приликом разматрања понуде по окончаном поступку отварања.

У случају разлике између јединичне и укупне цене, меродавна је јединична цена.

Ако се понуђач не сагласи са исправком рачунских грешака, наручилац ће његову понуду одбити као неприхватљиву.

**16. ДОДАТНО ОБЕЗБЕЂЕЊЕ ИСПУЊЕЊА УГОВОРНИХ ОБАВЕЗА ПОНУЂАЧА КОЈИ СЕ НАЛАЗЕ НА СПИСКУ НЕГАТИВНИХ РЕФЕРЕНЦИ**

Понуђач који се налази на списку негативних референци који води Управа за јавне набавке, у складу са чланом 83. Закона, а који има негативну референцу за предмет набавке који није истоврстан предмету ове јавне набавке, а уколико таквом понуђачу буде додељен уговор, дужан је дапреда средства обезбеђења тражена у тачки 12. Упутства понуђачима како да сачине понуду попуњену на износ 15% (уместо 10%***)*** од укупне вредности уговора без ПДВ-а, са роком важности који је тридесет дана (уместо десет дана) дужи од истека рока за коначно извршење обавезе понуђача која је предмет обезбеђења (извршење уговорне обавезе, истек гарантног рока и сл.).

Ако се за време трајања уговора промене рокови за извршење уговорне обавезе, важност средстава обезбеђења мора да се продужи.

**17. ВРСТА КРИТЕРИЈУМА ЗА ДОДЕЛУ УГОВОРА, ЕЛЕМЕНТИ КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА ЗА СВАКИ ЕЛЕМЕНТ КРИТЕРИЈУМА**

Избор најповољније понуде ће се извршити применом критеријума **„*најнижа понуђена цена“.***

**18. ЕЛЕМЕНТИ КРИТЕРИЈУМА НА ОСНОВУ КОЈИХ ЋЕ НАРУЧИЛАЦ ИЗВРШИТИ ДОДЕЛУ УГОВОРА У СИТУАЦИЈИ КАДА ПОСТОЈЕ ДВЕ ИЛИ ВИШЕ ПОНУДА СА ЈЕДНАКИМ БРОЈЕМ ПОНДЕРА ИЛИ ИСТОМ ПОНУЂЕНОМ ЦЕНОМ**

Уколико две или више понуда имају исту најнижу понуђену цену, као најповољнија биће изабрана понуда оног понуђача који понуди краћи рок завршетка услуге.

Уколико је и то исто, као најповољнија биће изабрана понуда оног понуђача који понуди дужи гарантни рок, а уколико је и то исто, понуда понуђача који буде захтевао мањи аванс.

**19. ПОШТОВАЊЕ ОБАВЕЗА КОЈЕ ПРОИЗИЛАЗЕ ИЗ ВАЖЕЋИХ ПРОПИСА**

Понуђач је дужан да у оквиру своје понуде достави изјаву дату под кривичном и материјалном одговорношћу да је поштовао све обавезе које произилазе из важећих прописа о заштити на раду, запошљавању и условима рада, заштити животне средине, као и да гарантује да је ималац права интелектуалне својине. (Образац изјаве, дат је у поглављу 10. конкурсне документације).

**20. КОРИШЋЕЊЕ ПАТЕНТА И ОДГОВОРНОСТ ЗА ПОВРЕДУ ЗАШТИЋЕНИХ ПРАВА ИНТЕЛЕКТУАЛНЕ СВОЈИНЕ ТРЕЋИХ ЛИЦА**

Накнаду за коришћење патената, као и одговорност за повреду заштићених права интелектуалне својине трећих лица сноси понуђач.

**21. НАЧИН И РОК ЗА ПОДНОШЕЊЕ ЗАХТЕВА ЗА ЗАШТИТУ ПРАВА ПОНУЂАЧА**

Захтев за заштиту права може да поднесе понуђач, односно свако заинтересовано лице, или пословно удружење у њихово име.

Захтев за заштиту права подноси се Републичкој комисији, а предаје наручиоцу. Примерак захтева за заштиту права подносилац истовремено доставља Републичкој комисији. Захтев за заштиту права доставља се непосредно или путем поште на адресу: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра Војводине*,* са назнаком да је реч о захтеву за заштиту права, уз обавезно **навођење предмета набавке и редног броја** набавке (подаци дати је у поглављу 1. конкурсне документације).

Захтев за заштиту права се може поднети у току целог поступка јавне набавке, против сваке радње наручиоца, осим уколико Законом није другачије одређено. О поднетом захтеву за заштиту права наручилац обавештава све учеснике у поступку јавне набавке, односно објављује обавештење о поднетом захтеву на Порталу јавних набавки, најкасније у року од 2 дана од дана пријема захтева.

Уколико се захтевом за заштиту права оспорава врста поступка, садржина позива за подношење понуда или конкурсне документације, захтев ће се сматрати благовременим уколико је примљен од стране наручиоца најкасније 7 дана пре истека рока за подношење понуда, без обзира на начин достављања. У том случају подношења захтева за заштиту права долази до застоја рока за подношење понуда.

После доношења одлуке о додели уговора из чл. 108. Закона или одлуке о обустави поступка јавне набавке из чл. 109. Закона, рок за подношење захтева за заштиту права је 10 дана од дана пријема одлуке.

Захтевом за заштиту права не могу се оспоравати радње наручиоца предузете у поступку јавне набавке ако су подносиоцу захтева били или могли бити познати разлози за његово подношење пре истека рока за подношење понуда, а подносилац захтева га није поднео пре истека тог рока.

Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву се не могу оспоравати радње наручиоца за које је подносилац захтева знао или могао знати приликом подношења претходног захтева.

Подносилац захтева је дужан да на рачун буџета Републике Србије уплати таксу у изнoсу од 80.000,00 динара уколико оспорава одређену радњу наручиоца пре отварања понуда на број жиро рачуна: 840-742221843-57, шифра плаћања: 153, позив на број 97 50-016, сврха уплате: Републичка административна такса са назнаком јавне набавке на коју се односи (број или друга ознака конкретне јавне набавке), корисник: буџет Републике Србије.

Уколико подносилац захтева оспорава одлуку о додели уговора такса износи 80.000,00 динара уколико понуђена цена понуђача којем је додељен уговор није већа од 80.000.000 динара, односно такса износи 0,1 % понуђене цене понуђача којем је додељен уговор ако је та вредност већа од 80.000.000 динара.

Уколико подносилац захтева оспорава одлуку о обустави поступка јавне набавке или радњу наручиоца од момента отварања понуда до доношења одлуке о додели уговора или обустави поступка, такса износи 80.000,00 динара уколико процењена вредност јавне набавке (коју ће подносилац сазнати на отварању понуда или из записника о отварању понуда) није већа од 80.000.000 динара, односно такса износи 0,1 % процењене вредности јавне набавке ако је та вредност већа од 80.000.000 динара.

Поступак заштите права понуђача регулисан је одредбама чл. 138. - 167. Закона.

**22. РОК У КОЈЕМ ЋЕ УГОВОР БИТИ ЗАКЉУЧЕН**

Уговор о јавној набавци ће бити закључен са понуђачем којем је додељен уговор у року од 8 дана од дана протека рока за подношење захтева за заштиту права из члана 149. Закона.

У случају да је поднета само једна понуда наручилац може закључити уговор пре истека рока за подношење захтева за заштиту права, у складу са чланом 112. став 2. тачка 5) Закона.

# 6. МОДЕЛ УГОВОРА

На основу члана 112. Закона о јавним набавкама („Службени гласник Републике Србије” бр. 124/12), а у складу са извештајем Комисије за јавну набавку и Одлуком о додели уговора, дана \_\_\_\_\_\_\_ године закључује се следећи

**УГОВОР**

 **О ЈАВНОЈ НАБАВЦИ БРОЈ 150-13-О**

Уговорне стране:

1. КЛИНИЧКИ ЦЕНТАР ВОЈВОДИНЕ, ул. Хајдук Вељкова бр. 1, Нови Сад, ПИБ:.......................... Матични број: ........................................

Број рачуна: ............................................ Назив банке:......................................,

Телефон:............................Телефакс:....................................

(у даљем тексту: наручилац), кога заступа проф. др Драган Драшковић.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(*назив и адреса)*

ПИБ:.......................... Матични број: ........................................

Број рачуна: ............................................ Назив банке:......................................,

Телефон:............................Телефакс:......................................

(у даљем тексту: добављач), кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**Члан 1.**

 Предмет овог уговора је набавка добра са услугом која је везана за предмет јавне набавке - **Превођење дизел ел. агрегата МТУ у припадајућу ел. инсталацију за аутоматско стартовање**- која је тражена у позиву за подношење понуда у отвореном поступку јавне набавке број 150-13-О.

**Члан 2.**

Добављач се обавезује да наручиоцу испоручи добра и изврши услугу који су предмет овог уговора у свему према својој понуди број \_\_\_\_\_\_\_\_\_\_ од \_\_\_\_\_\_\_\_\_\_\_ године која је саставни део овог уговора.

Цена предмет јавне набавке из члана 1. овог уговора без пореза на додату вредност износи : \_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ), односно са порезом на додату вредност износи \_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

 **Члан 3.**

Добављач део услуге, који захтева искључење напајања потрошача, у договору са Наручиоцем, може радити само у дане викенда, суботом и недељом. Прекид напајања може трајати максимално три пута по најдуже 2,5h и сваки прекид мора се најавити седам дана раније у писaној форми Наручиоцу на одобрење.

 Члан 4.

Добављач се обавезује да квалитет добара која су предмет овог уговора одговара стандардима и прописима републике Србије и Европске Уније о производњи и промету добара.

Добављач се обавезује да уз добра која су предмет овог уговора достави и одговарајућу документацију на српском језику која се односи на употребу, коришћење и складиштење тих добара, у којој су нaведени и безбедносно-технички подаци важни за процену и отклањање ризика на раду.

 У случају да се на добрима која су предмет овог уговора установи било какав недостатак, добављач се обавезује да замену рекламиране количине добара изврши у најкраћем могућем року, а најкасније у року од 24 часа од дана пријема писане рекламације наручиоца.

Добављач се обавезује да услугу која је предмет овог уговора пружи у складу са свим позитивним прописима и важећим стандардима Републике Србије и Европске Уније.

У случају да добављач предметну услугу не пружа у складу са позитивним прописима и важећим стандардима, добављач се обавезује да изврши корекције у најкраћем могућем року, а најкасније у року од 2 дана од дана пријема писмене рекламације наручиоца.

Члан 5.

Добављач се обавезује да лицу за праћење техничке реализације овог уговора из члана 8. овог уговора, путем поште или преко писарнице наручиоца, достави писани, заведен и оверен радни налог као и извештај о извршеној услузи, за сваку извршену услугу понаособ, и то најкасније 48 часова од извршене услуге.

 Посао се сматра завршеним потписивањем записника о извршеној услузи, од стране Понуђача и Наручиоца.

 Члан 6.

Наручилац се обавезује да аванс у износу од \_\_\_\_\_\_\_\_\_\_\_\_\_\_\_\_ (максимално 30% од укупне вредности понуде) исплати добављачу у року од седам дана од дана закључења овог уговора, а остатак од \_\_\_\_ % у две једнаке месечне рате, у року од седам дана након што добављач у целости испуни своју уговорну обавезу, о чему потврду даје овлашћено лице из члана 9. овог уговора.

 Наручилац захтева да рок завршетка услуге буде \_\_\_\_\_\_\_\_\_\_\_\_\_\_\_\_ (највише 25 дана) од дана уплате аванса.

 Наручилац захтева да гаранција на извршене услуге и опрему буде \_\_\_\_\_\_\_\_\_\_\_\_\_\_\_\_\_\_\_\_\_ (најмање 24 месеца) од момента завршетка услуге. Потребно одржавање у гарантном року улази у цену понуде.

**Члан 7.**

Уколико добављач не поступи на начин или у роковима прописаним у члану 2. и члану 3. овог уговора наручилац има право:

- да једнострано раскине овај уговор и да наплати меницу за добро извршење посла коју је добављач предао наручиоцу приликом потписивања овог уговора;

- да овај уговор остави на снази и да уговорену цену умањи за 10%.

**Члан 8.**

Наручилац задржава право да у току реализације овог уговора захтева од добављача додатне потврде о квалитету добара која су предмет овог уговора уколико се приликом испоруке посумња у њихов квалитет, како би се утврдило да ли добра одговарају прописима о општој безбедности производа, затим прописима о здравственој исправности предмета опште употребе, као и другим важећим прописима.

**Члан 9.**

 За праћење реализације овог уговора у име наручиоца овлашћује се \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 **Члан 10.**

Уговорне стране ће споразумно решавати све спорове и разлике у тумачењу и примени овог уговора, у противном се уговара надлежност суда у Новом Саду.

**Члан 11.**

Овај уговор је сачињен у шест (6) истоветних примерака од којих Наручилац задржава четири (4), а Добављач два (2) примерка.

|  |  |  |
| --- | --- | --- |
| ЗА ДОБАВЉАЧА: |  | ЗА НАРУЧИОЦА: |
|  |   | ДИРЕКТОР |
| \_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | *Проф. др Драган Драшковић* |

# ОБРАЗАЦ СТРУКТУРЕ ПОНУЂЕНЕ ЦЕНЕ

**(са упутством о попуњавању)**

|  |  |  |  |  |  |  |
| --- | --- | --- | --- | --- | --- | --- |
| **Рб** | **Јединична цена без ПДВ-а** | **Стопа ПДВ-а** | **Јединична цена са ПДВ-ом** | **Укупна цена без ПДВ-а** | **Укупна цена са ПДВ-ом** | **Процентуално учешће (одређене врсте) трошкова** |
|  |  |  |
| **1** |  |  |  |  |  |  |  |  |
| **2** |  |  |  |  |  |  |  |  |
| **3** |  |  |  |  |  |  |  |  |
| **4** |  |  |  |  |  |  |  |  |
| **5** |  |  |  |  |  |  |  |  |
| **6** |  |  |  |  |  |  |  |  |
| **7** |  |  |  |  |  |  |  |  |
| **8** |  |  |  |  |  |  |  |  |
| **9** |  |  |  |  |  |  |  |  |
| **10** |  |  |  |  |  |  |  |  |

Напомена:

* **Процентуално учешће (одређене врсте) трошкова** се уписује када је наведени податак неопходан ради усклађивања цене током периода трајања уговора, односно оквирног споразума (учешће трошкова материјала, рада, енергената)
* Сматраће се да је сачињен образац структуре цене, уколико су основни елементи понуђене цене садржани у обрасцу понуде

# ОБРАЗАЦ ТРОШКОВА ПРИПРЕМЕ ПОНУДЕ

У обрасцу трошкова припреме понуде могу бити приказани трошкови израде узорка или модела, ако су израђени у складу са техничким спецификацијама наручиоца и трошкови прибављања средства обезбеђења.

|  |
| --- |
| **Трошкови израде узорка или модела (Уколико постоје)** |
| **Назив трошка** |  |  |  |  |
| **Вредност у динарима** |  |  |  |  |
| **Трошкови прибављања средства обезбеђења (Уколико постоји)** |
| **Назив трошка** |  |  |  |  |
| **Вредност у динарима** |  |  |  |  |

|  |  |  |
| --- | --- | --- |
|  |  |  |
| НАЗИВ ПОНУЂАЧА | М.П. | ПОТПИС ПОНУЂАЧА |

# ИЗЈАВА О НЕЗАВИСНОЈ ПОНУДИ

У са чланом 26. Закона о јавним набавкама („Сл. гласник РС” бр. 124/2012), као заступник понуђача дајем:

 **ИЗЈАВУ**

**О НЕЗАВИСНОЈ ПОНУДИ**

Понуђач ..................................................................................... *[навести назив понуђача]* у поступку јавне набавке: Превођење дизел ел. агрегата МТУ у припадајућу ел. инсталацију за аутоматско стартовање, бр. 150-13-O, под пуном материјалном и кривичном одговорношћу потврђује да је понуду поднео независно, без договора са другим понуђачима или заинтересованим лицима.

ДАТУМ М.П. ПОНУЂАЧ

 \_\_\_\_\_\_\_\_\_\_\_\_\_\_\_\_\_\_\_

 ПОТПИС

# ОБРАЗАЦ ИЗЈАВЕ О ПОШТОВАЊУ ОБАВЕЗА

**ИЗ ЧЛ. 75. СТ. 2. ЗАКОНА О ЈАВНИМ НАБАВКАМА**

 У са чланом 75. став 2. Закона о јавним набавкама („Сл. гласник РС” бр. 124/2012), као заступник понуђача дајем:

**ИЗЈАВУ**

Понуђач..................................................................................... *[навести назив понуђача]* у поступку јавне набавке: Превођење дизел ел. агрегата МТУ у припадајућу ел. инсталацију за аутоматско стартовање, бр. 150-13-O, изјављује да је поштовао обавезе које произлазе из важећих прописа о заштити на раду, запошљавању и условима рада, заштити животне средине и гарантује да је ималац права интелектуалне својине.

ДАТУМ М.П. ПОНУЂАЧ

 \_\_\_\_\_\_\_\_\_\_\_\_\_\_\_\_\_\_\_

 ПОТПИС

# ОБРАЗАЦ ПОНУДЕ

|  |  |
| --- | --- |
| Предмет јавне набавке | 150-13-O - Превођење дизел ел. агрегата МТУ у припадајућу ел. инсталацију за аутоматско стартовање |
| Број понуде |  | Датум понуде |  |
| **Општи подаци о понуђачу** |
| Пословно име или скраћени назив из одговарајућег регистра |  |
| Адреса седишта |  |
| Име особе за контакт |  | Матични број  |  |
| Телефон/факс |  | Порески идентификациони број |  |
| Е-маил |  | Регистарски број |  |
| Овлашћено лице, које ће потписати Уговор |  | Шифра делатности |  |
| Рок важења понуде изражен у броју дана од дана отварања понуда, који не може бити краћи од 60 дана |  | Жиро рачун и назив банке |  |
| **Остали подаци које наручилац сматра релевантним за закључење уговора** |
| Начин подношења понуде (заокружити) | а | Самостална понуда |
| б | Заједничка понуда |
| в | Понуда са подизвођачем |
| Податке о проценту укупне вредности набавке који ће поверити **подизвођачу** |   |
| Део предмета набавке који ће извршити преко **подизвођача** |  |
| Начин и услови плаћања |  |
| Гаранција на извршене услуге и опрему |  |
| Рок завршетка услуге |  |

|  |  |  |  |  |
| --- | --- | --- | --- | --- |
| Р.БР | Назив | Јединица мере | Количина | Напомена (уколико понуђач има) |
| **I** | 1 | 2 | 3 | 4 |
| 1 | Опрема за превођење дизел ел. агрегата МТУ у припадајућу ел. инсталацију за аутоматско стартовање са услугом уградње | комплет | 1 |  |
| **II** | **УКУПНА ВРЕДНОСТ ПОНУДЕ БЕЗ ПДВ-а:** |  |
| **III** | **ИЗНОС ПДВ-а:** |  |
| **IV** | **УКУПНА ВРЕДНОСТ ПОНУДЕ СА ПДВ-ом:** |  |

НАЗИВ ПОНУЂАЧАМ.П. ПОТПИС ПОНУЂАЧА

|  |
| --- |
| ОПШТИ ПОДАЦИ О ПОНУЂАЧУ ИЗ ГРУПЕ ПОНУЂАЧА |
| **Р.бр** | **Пословно име или скраћени назив из одговарајућег регистра** | **Адреса седишта** | **Матични број** | **Порески идентификациони број** | **Име особе за контакт** |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |
| **6** |  |  |  |  |  |
| **7** |  |  |  |  |  |
| **8** |  |  |  |  |  |
| **9** |  |  |  |  |  |
| **10** |  |  |  |  |  |

**НАПОМЕНЕ:**

Понуђач доставља уколико је у Обрасцу понуде заокружио **“б”.**

Образац копирати, уколико има више понуђача

|  |  |  |
| --- | --- | --- |
|  |  |  |
| НАЗИВ ПОНУЂАЧА | М.П. | ПОТПИС ПОНУЂАЧА |

|  |
| --- |
| ОПШТИ ПОДАЦИ О ПОДИЗВОЂАЧИМА |
| Р.бр | Пословно име или скраћени назив из одговарајућег регистра | Адреса седишта | Матични број | Порески идентификациони број | Име особе за контакт |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |
| **6** |  |  |  |  |  |
| **7** |  |  |  |  |  |
| **8** |  |  |  |  |  |
| **9** |  |  |  |  |  |
| **10** |  |  |  |  |  |

Уколико уговор између наручиоца и понуђача буде закључен, подизвођач ће бити наведен у уговору.

**НАПОМЕНЕ:**

Понуђач доставља уколико је у Обрасцу понуде заокружио **“в”.**

|  |  |  |
| --- | --- | --- |
|  |  |  |
| НАЗИВ ПОНУЂАЧА | М.П. | ПОТПИС ПОНУЂАЧА |

Образац копирати, уколико има више подизвођача.

# ПРИЛОЗИ

****

****

****